HUMAN วิ่งยาว! 7 วันราคาพุ่ง 16% ลุ้นกำไรปีนี้โตทะลุ 20%
HUMAN วิ่งยาว! 7 วันราคาพุ่ง 16% ลุ้นกำไรปีนี้ทะลุ 20% ล่าสุด ณ เวลา 10.24 น. อยู่ที่ 9.75 บาท บวก 0.30 บาท หรือ 3.17% สูงสุดที่ 9.80 บาท ต่ำสุดที่ 9.50 บาท ด้วยมูลค่าซื้อขาย 3.09 ล้านบาท
28 พ.ย. 2561

ผู้สื่อข่าวรายงานว่า ราคาหุ้น บริษัท ฮิวแมนิก้า จำกัด (มหาชน) หรือ HUMAN ล่าสุด ณ เวลา 10.24 น. อยู่ที่ 9.75 บาท บวก 0.30 บาท หรือ 3.17% สูงสุดที่ 9.80 บาท ต่ำสุดที่ 9.50 บาท ด้วยมูลค่าซื้อขาย 3.09 ล้านบาท

ทั้งนี้ ราคาหุ้น  HUMAN ปรับตัวขึ้นต่อเนื่อง 7 วันติดนับตั้งแต่ราคาหุ้นอยู่ที่ระดับ 8.40 บาท เมื่อวันที่ 19 พ.ย.2561 นับเป็นการปรับตัวขึ้น 16.07%
ด้าน นายสุนทร เด่นธรรม ประธานเจ้าหน้าที่บริหาร HUMAN เปิดเผยว่า ภาพรวมผลประกอบการบริษัทในปี 61 คาดว่ากำไรสุทธิจะเติบโตมากกว่า 20% จากปีก่อนที่มีกำไรสุทธิ 95.08 ล้านบาท เนื่องจากธุรกิจการให้บริการด้านทรัพยากรบุคคลเป็นหลัก และธุรกิจการให้บริการด้านการบริหารจัดการบัญชีและการเงินยังขยายตัวต่อเนื่อง และยังได้รับผลดีจากการรับรู้รายได้จากบริษัท บริการบัญชีและภาษีซิกม่า จำกัด เข้ามาเพิ่มเติม หลังรับโอนกิจการทั้งหมดตั้งแต่วันที่ 1 ก.ค. 61 ที่ผ่านมา
ทั้งนี้ บริษัทวางเป้าปี 62 จะมีกำไรสุทธิจะเติบโตต่อเนื่องจากปี 61 และมีอัตราการเติบโตของรายได้จะมากกว่าปีนี้ โดยเป็นไปตามการขยายตัวของธุรกิจบริษัท รวมถึงมองหาโอกาสขยายการลงทุนอย่างต่อเนื่อง และรับรู้รายได้จากบริษัท บริการบัญชีและภาษีซิกม่า จำกัด แบบเต็มปี พร้อมกำหนดงบลงทุนรวมที่ราว 100 ล้านบาท เพื่อเข้าซื้อกิจและร่วมลงทุน